Document ID: /roh_data/filtered/fineweb-2-filterrobots_roh.jsonl.gz/72297

Ils ospitals universitars svizzers averteschan d'in pussaivel collaps finanzial. Suenter in minus da 200 milliuns francs l'onn passà, spetgan ils ospitals da Berna, Basilea, Genevra, Losanna e Turitg ina perdita da radund 300 milliuns per quest onn.
Bain vegnian tractadas bleras pazientas, las tariffas na cuvrian dentant per lunsch betg pli ils custs, sco ils ospitals communitgeschan oz. Custs supplementars dettia pervia d'adattaziuns tar las pajas, la chareschia ed ils pretschs d'energia auts. Pervi da la mancanza da persunal qualifitgà na possian blers ospitals betg nizzegiar tut lur letgs.
Or da l'archiv: